Wrestling (engl. Ringen) wiad im deitschn Språchraum a oft ois Catchen bezeichnet (dés kimmt vo da Bezeichnung Catch Wrestling). Es is a populäre Show-Sportårt, wobei s' Wrestling in gesãmt Noadamerika und a in Japan (do voroim de Hardcore Matches) am populärstn is. In Deitschlãnd und Ésdarreich nimmt d'Berühmtheid vom Wrestling a ollaweil mea zua. Dé meistn Leod moanan, dass beim Wrestling nix passian kã, wei sowieso ois gstöt is (oiso ois ågschprocha), des is owa so ned richtig, wei schã de kleanste Fehlanwendung geng an ãndan Wrestla bei de Wrestlingmoves reichd und dea kã si ernsthåft valetzn. Deswegn miassn Profi-Wrestla eanare Tricks und Moves sehr lãng trainian, damid sowos ned passiert. Da Siega bei an Wrestlingmatch stehd fåst imma schã voahea fest, es wiad owa während de Matches schã improvisiert, oftmois dãn wãn si a Wrestla nimma an de vorgegebnen Choreographien erinnan kã.